Melvin Laird

Melvin Robert ”Bom” Laird (1. syyskuuta 1922 Omaha, Nebraska – 16. marraskuuta 2016 Florida) oli yhdysvaltalainen republikaanisen puolueen poliitikko. Hän toimi maansa puolustusministerinä Vietnamin sodan aikana vuosina 1969–1973. Alun perin hänen esittämänsä oli käsite ”vietnamisointi”, joka merkitsee pyrkimystä korvata Yhdysvaltojen joukot vähitellen Etelä-Vietnamin omilla joukoilla. Tuloksena oli, että Yhdysvallat alkoi vetäytyä alueelta vuonna 1973.

Laird valmistui Carleton Collegesta Minnesotassa vuonna 1942 ja palveli Yhdysvaltain laivastossa huhtikuuhun 1946. 

Lairdin isä Melvin Sr. oli Wisconsinin osavaltionsenaattori, ja hän itse pääsi Wisconsinin senaattiin jo 23-vuotiaana. Hän istui Yhdysvaltain edustajainhuoneessa Wisconsinin seitsemännestä vaalipiiristä vuosina 1953–1969.

Kunnianosoitukset 
 Presidential Medal of Freedom 1974
 palvelusta toisessa maailmansodassa purppurasydän

Lähteet

Yhdysvaltain edustajainhuoneen jäsenet
Yhdysvaltain puolustusministerit
Yhdysvaltalaiset republikaanipoliitikot
Nixonin hallituksen jäsenet
Presidential Medal of Freedom
Vuonna 1922 syntyneet
Vuonna 2016 kuolleet